EN ORIGINAL SERIE FRA NETFLIX
BASERET PÅ GUDERNES RIGE AF YLAB
Så De siger altså...
3 ÅR TIDLIGERE
...at planten kan genoplive døde?
Det er korrekt.
De dør ikke, selvom man stikker dem ned.
De bliver forvandlet til monstre, som hungrer
efter menneskers kød og blod.
Det er umuligt. Hvordan kan de døde dog...
Det er sandt.
Nå?
Hvorfor viser De mig den plante?
Foreslår De, at vi genopliver døde soldater,
så de kan bekæmpe de japanske styrker?
Nej.
Lig, der er gået i forrådnelse, kan ikke blive genoplivet.
Og vi kan ikke dræbe vores egne soldater for at gøre dem til monstre.
Sådan kan vi ikke ødsle vores militære styrker væk.
Hvad i alverden prøver De så på at sige?
De syge folk i landsbyen Sumang...
Lad os dræbe dem.
Hvis vi forvandler dem til monstre
og får dem til at kæmpe imod den japanske hær,
vil vi kunne overleve denne krise.
Mener De virkelig det?
De vil alligevel blive udstødte,
hvor end de går hen.
Vi er villige til acceptere tab for at bekæmpe japanerne,
så vi kan beskytte vores land og folk.
Men dette?
Nu foreslår De, at vi dræber vores folk med egne hænder?
Det kan vi ikke gøre.
Vække de døde til live?
Jeg kan ikke tro på
sådan noget vrøvl.
Har De kæmpet
for de jævne folk?
Det er ikke derfor, jeg har kæmpet.
Jeg har prøvet at beskytte den kongelige familie og landets rygrad og traditioner.
For at gøre det
vil jeg gøre stort set hvad som helst.
Snart vil de japanske soldater strømme hertil.
Men vi har kun 500 soldater tilbage.
Hvor længe vil De insistere på at sætte velgørenhed og retfærdighed først?
Lord Ahn.
Tænk på
de utallige mennesker i Sangju.
Det er et lille offer,
som er nødvendigt for at redde dem.
Det hele bliver godt,
hvis bare vi to
vender det blinde øje til.
SUMANG LANDSBY
Den japanske hær vil snart invadere vores land.
Luk porten mod Sangju.
Åbn den i den modsatte side,
som vender mod kanalen.
Jeg vil ikke glemme jeres offer.
Og en dag vil jeg betale min gæld.
For at stoppe de genoplivede skabninger,
må man gå efter hovedet.
Jeg fatter det ikke.
Hvordan er det muligt?
Lord Ahn Hyeon er virkelig død.
Det er korrekt.
Som I alle har set,
er han helt sikkert død.
Men den kvindelige læge genoplivede ham,
ligesom Cho Hak-ju genoplivede min far.
Fortæl os nu alt,
hvad De har set og hørt.
Lee Seung-hui, som oplærte mig som læge,
skrev alt ned i sin patientjournal.
Planten hedder genoplivelsesplanten.
Han brugte den til at genoplive Hans Majestæt,
og det er derfor, denne pest er brudt ud i Gyeongsang.
Dette er fars journal, som hun lige nævnte.
Han prøvede at afsløre sandheden.
Haewon Cho-klanen
og deres leder, Cho Hak-ju,
beskylder mig for forræderi.
Men jeg ønsker ikke tronen.
Det, jeg ønsker, er
at straffe Haewon Cho-klanen
for at nedbryde nationen.
Haewon Cho-klanen er skyld i en utilgivelig synd.
De har behandlet liget af den afdøde konge
med en afskyelig respektløshed, blot så de kunne bevare magten.
De har undertrykt de jævne folk, som er hærget af krig.
Og de har bevidst udsultet dem
ved at stjæle deres mad.
Haewon Cho-klanens grådighed
har skabt denne afskylige pest.
Åbn jeres øjne og ører!
Lyt til folket,
og se landets realiteter i øjnene.
Det er tid til
at vælge, hvad der er det rigtige at gøre.
Vil De slutte Dem til mig?
SANGJU CITADEL
Folket i citadellet
kan ikke holde ud meget længere.
Vi må give dem mad hurtigst muligt.
Selv de dygtigste soldater
kan ikke overvinde dem alle.
De er mange flere end os.
Vi flygtede gennem denne kanal.
Hvis vi fylder vognene med mad og tager denne rute, fungerer det måske.
Det er os, der kender området bedst.
Vi rejser.
Vores familier er stadig i citadellet. Tillad os at rejse.
I vil være helt sårbare.
Vil I kunne gøre det?
Vi tager
denne rute.
Hvis I kan dække for os undervejs...
...vil vi måske klare det.
I vil være synlige, når I krydser floden,
men derefter går I ind i bjergene.
Hvordan kan vi dække for jer, når vi ikke kan se, hvor I er?
Fyr.
Fyr!
FYR
Nær kanalen.
De bomber nær kanalen.
Fart på, allesammen!
Fart på! Hurtigt, nu!
Vi er ankommet.
- De er her. - Vi er reddet!
- Tak! - Tak, fordi I redder os.
Jamen dog, hvad foregår der?
Hans Kongelige Højhed har overvundet lord Cho Hak-ju
og råder nu over Mungyeong Saejae.
Er det sandt?
Han kunne ikke rejse med os,
da han måtte til Hanyang og løse det, men jeg har en besked fra ham.
Det er umuligt
at få alle sikkert ud af citadellet.
Men vi vil fortsætte med at sende jer mad på denne måde,
så prøv at holde ud så længe som muligt.
Op med humøret, allesammen!
LEJREN I MUNGYEONG SAEJAE
Hvordan går det med ham?
Hans kropstemperatur daler støt.
Men er De sikker på, at min onkel ikke bliver til et monster?
Ikke alle, som blev bidt af de genopstandne, er blevet til monstre.
Dan-i, som blev bidt af Hans Majestæt i Hanyang,
blev ikke til et monster.
Men han blev sengeliggende og døde til sidst.
Symptomerne forandrede sig i Jiyulheon i Dongnae.
Dem, der åd Dan-is kød, blev forvandlet til monstre,
som spredte sygdommen.
Men...
...hvad sker der så med min onkel?
Han er ikke smittet af sygdommen.
Men hvis vi ikke finder en behandling,
dør han ligesom Dan-i.
Seo-bi, vær sød at redde hans liv.
Jeg ved, min onkel gjorde noget utilgiveligt mod Hans Majestæt,
men vi kan ikke lade ham dø en frygtelig død.
Jeg havde intet andet valg end at lade Dan-i dø.
Men denne gang vil jeg kurere ham.
Hvis jeg kurerer ham og finder en forklaring på symptomerne,
burde jeg kunne få pesten under kontrol.
Okay. Hvad end De gør, vær sød at redde min onkels liv.
Hans krop er iskold.
Jeg finder nogle urter, som varmer ham op.
Okay, godt.
Seo-bi, vent.
Vil dette virke?
Det er en sjælden medicin, som dronningen bad om.
Det er indisk rødtræ. Det bruges til gynækologiske sygdomme.
Vi kan ikke behandle lord Cho med dette.
Vent.
Sagde De,
at Hendes Majestæt bad om dette?
Det var ikke til Hendes Majestæt selv, vel?
Tror De, jeg ville have ledt sådan, hvis det ikke var til dronningen?
Så dronningen tog dette selv?
Det kan ikke passe.
Har Hendes Majestæt taget det for nylig?
Er det ikke lige meget,
når min onkel ligger for døden?
Fortæl mig det.
Jeg skaffede det de sidste to måneder.
Hvad er der galt?
Deres Højhed.
Vi har et problem.
Hvad er der sket?
Hvor er soldaterne, der stod på vagt her?
De blev fundet døde bag bygningen.
Hvem har gjort det?
Jeg sagde, hvem gjorde det?
Jeg hørte, at Deres Højheds personlige vagt
kørte forbi de tre porte med en vogn.
Han sagde, det var på Deres ordre.
Hvad er det her for et sted?
Hans Majestæt faldt om af kobber for et par dage siden,
så paladset er i kaos nu.
Jeg er den eneste, der passer på dig,
så jeg var nervøs for at forlade dig lige før din termin.
Dette er min nære vens hus,
så bliv her et par dage.
Men hvis jeg er her,
hvem skal så lave mad og redde din seng, når du kommer hjem for en stund?
Jeg vil
gerne blive hos dig.
Jeg ved ikke, hvordan jeg har gjort mig fortjent til sådan en kærlig kone,
når du har lidt sådan på grund af din tåbelige mand.
Jeg undskylder.
Jeg undskylder dybt.
Jeg forstår.
Du skal ikke bekymre dig om mig.
Det vil kun være et par dage.
Bliv her et par dage,
og pas på dig selv.
Vis hende vej til soveværelset.
Denne vej.
De traf en klog beslutning.
Jeg er glad for, De selv bragte hende herhen.
De sørger for Deres kones sikkerhed,
og vi får, hvad vi vil have.
Hvis...
...der sker noget med min kone,
vil jeg aldrig...
...tilgive det.
Hvor vover De at true mig?
Skal jeg trække Deres kone herind i håret,
så jeg kan dræbe hende for øjnene af Dem?
Jeg forstår, at kronprinsen kan lide Dem, men tror De virkelig,
at en ussel vagt kan gå op imod Haewon Cho-klanen?
Jeg må vide, hvor kronprinsen tager hen, og hvem han møder. Fortæl mig alt.
Det er den eneste måde,
De kan sørge for Deres egen og Deres families sikkerhed.
Har De forstået?
Det er fire timer siden, de tog afsted.
De rejser med en patient, men de må være nået langt nu.
Hvis Cho Hak-ju når til Hanyang før os, kommer han igen med resten af De Fem Hære.
Folket er stadig mærket af krigen. Landet må ikke implodere igen.
Hvordan vil De fange ham? Der er mange ruter til Hanyang herfra.
Jeg er tigerjæger. Jeg er bedre til at jage end nogen andre.
Lad mig følge med Dem.
Er der nogen udenfor?
HANYANG MØDESAL
Hvorfor har vi intet hørt endnu?
Vi har endnu ikke hørt noget fra dronningens palads.
Men hun gik i fødsel for flere timer siden!
Måske er der gået noget galt?
Stop med at lave sådan et postyr, og sæt Dem ned.
De distraherer os alle.
Er De da slet ikke nysgerrig?
Hans Majestæt mistede bevidstheden flere gange på grund af pesten.
Hvorfor tog statsrådmanden så Hans Majestæt med til Mungyeong Saejae?
Det er ligegyldigt nu.
Det handler om rigets overlevelse.
Hvem tog de gravide kvinder og børn?
Hvor vover De!
Hvor vover De at mistænke Hendes Majestæt?
Hvis Hendes Majestæt finder ud af det,
vil De
blive brutalt straffet med det samme!
Holder De nært øje med dronningens palads?
Ja, herre. Vi holder nært øje med alle, der er relateret til paladset
fra hofdamerne til stuepigerne og endda vanddamerne.
Herre.
Jeg hørte noget sært fra de folk, der lånte bærestole til Naeseonjae.
Naeseonjaes folk lånte åbenbart seks bærestole, ikke tre.
Hvordan kan vi hjælpe Dem?
Vi skal undersøge noget i tyendets boliger straks.
Vi kan ikke lukke nogen ind i øjeblikket.
Må vi ikke engang se tyendets boliger?
Vi efterforsker en alvorlig forbrydelse.
Træd til side.
Hvad handler det om?
Hendes Majestæt skal til at føde.
Hvor vover De at lave opstand? Det vil blive straffet.
Vagterne ved Østporten fortalte, at de så
tre bærestole ankomme til dronningens palads omkring klokken 22.00.
Der kom et par ammer,
som skal amme babyen.
Ja. Vagterne sagde, at de lukkede bærestolene ind
uden spørgsmål, fordi I beordrede det.
Men...
...jeg må vide, hvem der var i de bærestole.
Som sagt var det ammerne.
Træd til side.
Hvad i alverden er der sket?
Vi anholdt ham for at bryde ind i fødestuen på dronningens palads.
De kom brasende ind på dronningens palads, selvom dronningen lå i fødsel?
Ved De ikke, at selv ikke kongen må gå ind i fødestuen?
Jeg forstår, at De er leder af Den Kongelige Division,
men De bliver straffet for denne forbrydelse.
Den Kongelige Divisions leder er anholdt,
og soldaterne, der gennemsøgte Naeseonjae,
er rejst.
Hvor vover de at efterforske mig?
Rotterne Divisionen har gravet deres egen grav.
Ingen kan narre Deres Majestæt.
Den Kongelige Division har mistet sin magt,
så der er ikke nogen, der kan stå i vejen for Deres Majestæt nu.
Hvad...
...med babyen?
Jeg har sendt resten af de gravide kvinder tilbage til Naeseonjae.
Jeg tror,
vi vil høre godt nyt snart.
Herre! Vi er nødt til at stoppe et øjeblik.
Herre!
Hans tilstand lader til at være kritisk.
Herre!
Hans krop er iskold,
og jeg kan knap nok mærke hans puls.
Hvor længe tror De, han vil holde ud?
Sådan her er han snart død.
Vi må finde et sted, hvor han kan ligge ned.
Vent...
Vent, Seo-bi.
Åh gud.
De tog den vej.
Det er den eneste rute til Hanyang, så vi bør kunne fange dem.
Hvorfor gjorde De ingenting?
De vidste det, Deres Højhed.
De vidste, at han havde forrådt Dem.
Jeg kunne ikke klare at miste én til.
Det var derfor,
jeg ønskede at stole på ham.
Herre.
Hvornår kommer Hans Kongelige Højhed?
De sagde, at han bad Dem rejse først.
Hvordan har lord Cho det?
Jeg har stabiliseret ham, men han lader ikke til at have det godt.
Vi må vente på Hans Kongelige Højhed her.
Nej, vi rejser nu.
Gør Dem klar.
Sagde Hans Kongelige Højhed
virkelig, at vi skulle rejse først?
De havde aldrig tænkt Dem at vente, havde De?
Jeg ved ikke, hvorfor De opfører Dem sådan,
men De burde stoppe.
Hans Kongelige Højhed holder meget af Dem, og han sætter sin lid til Dem.
Og De er altid ved Hans Højheds side og passer på ham.
Jeg sagde, gør Dem klar.
Det nægter jeg.
Der er noget, jeg må fortælle Hans Kongelige Højhed.
Dette er indisk rødtræ, et medicintræ, som kun gror i Japan.
Det er meget sjældent og dyrt og derfor svært at få fat på.
- Hvad med det? - Det bruges gerne til
at fjerne blodklumper efter spontan abort eller fødsel
eller til at afhjælpe symptomer på mangelfuld pleje efter en fødsel.
Det er meget kraftfuldt,
så det må ikke gives til gravide.
Hvad er det, De prøver på at sige?
Jeg hørte,
at Hendes Majestæt har taget det.
Hvad siger De? De sagde, at det ikke må tages under graviditet.
Dommeren fortalte mig det.
Han fortalte mig, at Hendes Majestæt har taget dette.
Han må tage fejl.
Jeg forstår det heller ikke.
Men hvis det er sandt,
må vi fortælle det til Hans Kongelige Højhed.
Vi må finde ud af, hvorfor Hendes Majestæt tog det.
- Vent. - Ja?
- Er De færdig? - Ja.
Sagde De lige,
at det tages efter en spontan abort eller fødsel?
Ja.
Er De okay, min herre?
Hvor er vi?
Hvad er det her?
Hvad skal det
bruges til?
Hvad er det?
Jeg så gravide kvinder i Naeseonjae, som snart skulle føde.
Hvorfor var de forsamlet der?
Hvad går Deres plan ud på?
Svar mig.
Følg med lord Cho!
- Javel! - Javel!
Herre!
Seo-bi,
sagen er...
Min onkel bad mig gøre det, så jeg havde intet valg.
Seo-bi, kom med os.
Hvis De nægter, vil han også dræbe Dem.
Gå.
Gå...
...og find ud af det, uanset hvad.
Gå.
Skynd Dem.
Mu-yeong! Mu-yeong...
Mu-yeong!
Deres Kongelige Højhed.
Undskyld, Deres Kongelige Højhed.
Jeg undskylder
min tåbelighed, Deres Kongelige Højhed.
Han er alvorligt såret!
Er der noget, vi kan gøre?
Der var mange gravide kvinder...
...forsamlet i Naeseonjae.
Dronningen og hendes følge
har luskede planer.
Den kvindelige læge...
Den kvindelige læge ved det, Deres Kongelige Højhed.
Min kone...
...er også i Naeseonjae.
Min familie...
...er der.
Det var, fordi...
...jeg var dum...
...at jeg ikke beskyttede Dem til det sidste.
Jeg beklager, Deres Højhed.
Mu-yeong.
TIL MINDE OM LEE JINHYUK
Tekster af: Rie Hededal Nielsen